OpenLLM-France/wikimedia huggingface dataset:
# Casa Rodeja

La Casa Rodeja és un edifici del municipi de Figueres (Alt Empordà) que forma part de l'Inventari del Patrimoni Arquitectònic de Catalunya.

## Descripció

Edifici situat al davant del Museu Dalí a cent metres de la Rambla de Figueres, en ple centre històric. Casa cantonera amb planta baixa amb locals comercials, les tres obertures dels quals estan inscrits en arcs escarsers. Els dos pisos tenen tres obertures cada un. En el primer hi ha una balconada correguda, a diferència de la segona planta a on trobem tres balcons. La barana de ferro del primer pis està decorada amb motius geomètrics diferents a la part inferior i a la superior. A la zona inferior dels balcons del segon pis es repeteixen els mateixos motius que trobem a la part superior dels balcons del primer pis. A la part superior de l'edifici trobem la cornisa que està decorada amb dentell. La cantonera de l'edifici és circular i està feta amb carreus de pedra. La coberta de l'edifici és una terrassa amb una barana amb balustrada en tres cossos.

## Història

Va ser promoguda per Eduard Rodeja Nadal personatge destacat de la política republicana de la ciutat

## Referències

* 1 2 «Casa Rodeja». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Shelton Benjamin

Shelton Benjamin (9 de juliol del 1975 -) és un lluitador professional estatunidenc que treballa a la marca Smack Down de World Wrestling Entertainment (WWE).

## Enllaços externs

* Perfil a WWE.com (anglès)
# Vojislav Šešelj

Vojislav Šešelj (en serbi ciríl·lic: Војислав Шешељ) (nat l'11 d'octubre de 1954 a Sarajevo, Bòsnia i Hercegovina, antiga Iugoslàvia) és un polític serbi, fundador i president del Partit Radical Serbi. És acusat de crims contra la humanitat pel Tribunal Penal Internacional per a l'antiga Iugoslàvia, al qual es va lliurar voluntàriament, i on és jutjat del novembre de 2007 ençà.

## Referències

* ↑ «Vojislav Seselj». esadir.cat (CCMA). [Consulta: 9 febrer 2010].
* ↑ Ramet, Sabrina P. The three Yugoslavias: state-building and legitimation, 1918–2005. Indiana University, 2006, p. 358–359. ISBN 978-0-253-34656-8 [Consulta: 15 juny 2012].
* ↑ «Serb accused at war crimes trial» (en anglès). BBC News, 07-11-2007. [Consulta: 9 febrer 2010].

## Enllaços externs

* Documentació sobre el procés a Vojislav Šešelj, Tribunal Penal Internacional per a l'antiga Iugoslàvia (anglès)
# Tròpics humits de Queensland

Els Tròpics humits de Queensland, és el lloc declarat Patrimoni de la Humanitat per la UNESCO des de l'any 1988.
Aquesta regió, coberta principalment per boscos humits, tropicals s'estén al llarg de la costa nord-est d'Austràlia. Aquest biòtop alberga un conjunt molt complet i variat de plantes, marsupials i ocells cantaires, així com tot un seguit d'espècies rares, vegetals i animals, en perill d'extinció.
Aquest lloc reuneix una sèrie de parcs nacionals al llarg de 450 quilòmetres de la costa oriental del nord de Queensland, Austràlia, de Townsville a Cooktown. Limiten amb la Gran Barrera de Corall, un altre lloc Patrimoni de la Humanitat, que es troba al mar, davant d'aquesta costa.
Entre els parcs nacionals inclosos estan:
* Barron Gorge National Park
* Black Mountain (Kalkajaka) National Park
* Cedar Bay National Park
* Daintree National Park
* Edmund Kennedy National Park
* Girringun National Park
* Wooroonooran National Park
i més de 700 zones protegides de Queensland, incloent propietats particulars.

## Galeria d'imatges

* Vista de la platja del parc Daintree
* Interior del bosc
* Vegetació del parc Daintree
* Myall Creek
* Riu Mossman
* Les Josephine Falls al P.N. Wooroonooran
* Les Wallaman Falls al P.N. Girringun
* Les Barron Falls al P.N. Goles del Barron
* Vista d'una de les Black Mountain

## Referències

* 1 2 Informació sobre els boscos tropicals humits de Queesland a la pàgina de la UNESCO

## Enllaços externs

* Wet Tropics Management Authority webpage
* World heritage listing for Wet Tropics of Queensland
# Mishka Ziganoff

Mishka Ziganoff (Odessa, 15 de gener de 1889 - Nova York, febrer 1967) va ser un músic rus nacionalitzat estatunidenc conegut per haver fet una melodia que es relaciona amb la cançó Bella ciao. També va ser conegut com a Tziganoff o Tsiganoff.

## Biografia

Va ser un músic gitano originari d'Odessa a Ucraïna, que es va traslladar a Nova York a principis del segle xx, on va obrir un restaurant.
Era un virtuós acordionista que, tot i ser cristià, coneixia bé la música de jiddisch i de Klezmer. El 1919 va gravar un disc que contenia la cançó "Koilen", la melodia de la qual, segons va apuntar l'estudiós Fausto Giovannardi, és molt similar a la de la famosa cançó partidària italiana Bella ciao. Podria haver-la inspirat tot i que aquest extrem ha estat rebatut per alguns bloguers.
Segons l'erudit Rod Hamilton de The British Library de Londres, "Kolien" és una versió de "Dus Zekele Koilen" (Dues bosses de carbó), de les quals hi ha diverses versions que daten dels anys vint.

## Referències

* 1 2 «Da ballata yiddish a inno partigiano, il lungo viaggio di Bella ciao». repubblica.it, 12-04-2008. [Consulta: 19 febrer 2009].
* ↑ «Bella questa di "Bella Ciao"!». carmillaonline.com, 6 maggio 2008. Arxivat de l'original el 6 maggio 2009. [Consulta: 19 febrer 2009].
# Availles-sur-Seiche

Availles-sur-Seiche (en bretó Avallod-ar-Sec'h, en gal·ló Avaylh) és un municipi francès, situat a la regió de Bretanya, al departament d'Ille i Vilaine. L'any 2006 tenia 647 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 443 | 475 | 448 | 433 | 425 | 512 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Joseph Rubin | |
| 2008- | Élisabeth Carré | |
# El noi del pijama de ratlles (pel·lícula)

El noi del pijama de ratlles (títol original en anglès The Boy in the Striped Pyjamas) és una pel·lícula britànico-estatunidenca dirigida l'any 2008 per Mark Herman. Està basada en el llibre homònim de John Boyne.

## Argument

Berlín, 1942. Bruno té nou anys i desconeix el significat de la Solució Final i de l'Holocaust. No és conscient de les crueltats que el seu país, en plena guerra mundial, està infligint als pobles d'Europa. Tot el que sap és que el seu pare -de nou nomenat comandant d'un camp de concentració- ha ascendit a la seva feina, i que ha passat en cas de viure en una confortable casa de Berlín a una zona aïllada. Tot canvia quan coneix Shmuel, un nen jueu que viu una estranya existència paral·lela a l'altre costat del filat.

## Repartiment

* Vera Farmiga: Elsa
* David Thewlis: Ralf
* Asa Butterfield: Bruno
* Jack Scanlon: Shmul
* Amber Beattie: Gretel
* Rupert Friend: Kurt Kotler
* David Hayman: Pavel
* Sheila Hancock: Nathalie
* Richard Johnson: Matthias
* Cara Horgan: Maria
* Jim Norton: Herr Liszt

## Banda sonora

La banda sonora va ser composta per James Horner l'any 2008.

### Llista de temes

* Boys Playing Airplanes (04:14)
* Exploring The Forest (02:37)
* The Train Ride To A New Home (03:35)
* The Wind Gently Blows Through The Garden (05:57)
* An Odd Discovery Beyond the Trees (02:52)
* Dolls Are Not For Big Girls, Propaganda is... (03:44)
* Black Smoke (01:43)
* Evening Supper – A Family Slowly Crumbles (07:53)
* The Funeral (01:54)
* The Boy Plans, From Night To Day (02:37)
* Strange New Clothes (09:54)
* Remembrance, Remembrance (05:32)

## Referències

* ↑ Versió en català de la novel·la a Grup 62
* ↑ Crítica de la pel·lícula, per Nuria Vidal a Fotogramas (castellà)
* ↑ Lluís Bonet Mojica. La Vanguardia, 20 de setembre de 2008 http://hemeroteca.lavanguardia.com/preview/2008/09/20/pagina-37/73970866/pdf.html
* ↑ Broxton, Jonathan. «Crtítica del disc a http://moviemusicuk.us».
* ↑ The Boy In The Striped Pajamas, banda sonora de James Horner a Allmusic (anglès)

## Enllaços externs

* El noi del pijama de ratlles - Lloc web oficial
* Anàlisi de la banda sonora de la pel·lícula a Movie Music UK (anglès)
# Lewarde

Lewarde és un municipi francès, situat a la regió dels Alts de França, al departament del Nord. L'any 2006 tenia 2.770 habitants. Limita al nord amb Loffre, a l'est amb Masny, al sud amb Erchin, al sud-oest amb Roucourt i al nord-oest amb Guesnain.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.689 | 1.886 | 1.992 | 2.289 | 2.768 | 2.782 | 2.792 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Alain Bruneel | PCF |
# Casa al carrer Muralla de Sant Antoni, 83 (Valls)

La Casa al carrer Muralla de Sant Antoni, 83 és una obra eclèctica de Valls (Alt Camp) protegida com a Bé Cultural d'Interès Local.

## Descripció

Casa situada entre mitgeres al carrer Muralla Sant Antoni. És un edifici de quatre altures, planta baixa i tres pisos. Destaca, com les construccions típiques dels segles XIX i XX, el ritme simètric de la façana marcat per les finestres balconeres. Aquestes tenen forma d'arc de mig punt i es troben emmarcades en un relleu que ressegueix els muntats i l'arc. Els balcons són volades de pedra amb els caires arrodonits i amb mènsules en la seva part inferior. La decoració de les baranes metàl·liques és seriada i amb formes geomètriques. Destaquen també els quatre portals d'accés, en forma d'arc rebaixat, units per una línia d'imposta motllurada. Entre les mènsules dels balcons del primer pis es diferencien quatre cartells, en molt mal estat, que identifiquen una antiga botiga, on es pot llegir: "CEREALES", "ALMENDRAS".

## Referències

* ↑ «Casa al carrer Muralla de Sant Antoni, 83». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# (33750) Davehiggins

(33750) Davehiggins és un asteroide del cinturó principal d'asteroides descobert el 6 de setembre de 1999, a Fountain Hills (Arizona, EUA) per Charles W. Juels. Presenta una òrbita caracteritzada per un semieix major de 2,79 ua, una excentricitat de 0,32 i una inclinació de 32,7° pel que fa a l'eclíptica.

## Vegeu també

* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 31 desembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=33750.
* 1 2 3 4 5 6 7 8 9 «JPL Small-Body Database». [Consulta: 25 febrer 2024].
* ↑ «(33750) Davehiggins» (en anglès). NASA. [Consulta: 22 desembre 2013].
# Vojaiol

Vojaiol (en rus: Вожаёль) és un poble (un possiólok) de la República de Komi, a Rússia, segons el cens del 2010 tenia 135 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Tróndur í Gøtu

Tróndur í Gøtu (en islandès antic Þrándr í Götu i en nòrdic antic Þrǫ́ndr í Gǫtu) (ca. 945 – 1035) va ser un cabdill viking i bóndi de les illes Fèroe. Juntament amb Sigmundur Brestisson, és la figura principal de la Saga dels feroesos. Aquesta saga explica la història de les Fèroe i la primerenca cristianització de l'arxipèlag.
En el capítol 3 de la saga s'hi descriu a Tróndur amb "un cap ressaltat pels seus cabells rojos, cara pigada i mirada severa", trets inherents dels feroesos i dels qui es diu que descendeixen de la filla de Thorstein el Roig.
Tróndur í Gøtu va viure a l'illa d'Eysturoy, a la casa del seu pare Torbjørn a Gøta, amb el malnom de Torbjørn Gøtuskegg (barbut de Gøta). Inicialment Tróndur i el seu germà Thorlac van sortejar qui hauria d'heretar les propietats familiars. Thorlac va perdre i se'n va anar a viure a una illa veïna amb la seva dona. La germana de Tróndur va tenir un fill conegut amb el nom de Gautur el Roig. L'esposa de Torbjørn i mare dels tres germans era Gudrún, germana de Svínoyar-Bjarni.
Tróndur es va implicar en una la disputa de terres que va durar 65 anys, entre els germans Brestir Sigmundsson i Beinir Sigmundsson per un cantó, i el poderós godi Havgrímur per un altre. Tróndur va participar al costat del viking Eldjarn Kambhøttur en l'emboscada i assassinat dels germans Sigmundsson a canvi de dues vaques cada primavera i 300 metres de llana d'ovella cada tardor com a tribut, de per vida i hereditàriament. Tot i així Tróndur no va voler participar directament en la conspiració i va demanar al seu oncle Svínoyar-Bjarni que hi participés en el seu nom.
Tróndur í Gøtu va adoptar els fills dels rivals assassinats, Torir Beinisson i Sigmundur Brestisson, evitant d'aquesta manera que Svínoyar-Bjarni també els acabés matant com a testimonis dels fets. Tanmateix, Tróndur era un pagà contumaç i fervent defensor de les tradicions antigues, i el cristianisme de Sigmundur Brestisson acabarà provocant un enfrontament visceral entre els dos.
El 1024 va ser l'any de la fi de la mancomunitat feroesa i la subjugació de l'arxipèlag a Noruega amb el regnat d'Olaf II el Sant, que va designar els seus propis representants en el govern de les illes. Tot i així el poder real va seguir en mans de Tróndur i els seus partidaris fins a la seva mort el 1035. Tota iniciativa de sotmetre els feroesos pagans es convertia immediatament en un atac personal contra el cabdill, que va ser a més el responsable directe de la mort el 1028 de Karl hinn mørske, enviat reial.

## Referències

* ↑ Brodersen, Randi Benedikte. Kanonisk selskabsleg i nordisk litteratur. Nordic Council of Ministers, 2013, p. 193. ISBN 9289326603.
* ↑ Saga d'Olaf II el Sant, Cap. 136
* ↑ Saga d'Olaf II el Sant, Cap. 153

## Bibliografia

* Sturluson, Snorri. Heimskringla: History of the Kings of Norway (llibre). Austin: University of Texas Press, 1992. ISBN 0-292-73061-6.

## Enllaços externs

* La saga dels feroesos
# Mishpacha

Mishpacha (en hebreu: משפחה) (en català: la família) és una revista setmanal jueva ultraortodoxa publicada a Jerusalem (Israel). Va ser fundada el 1987 i el seu nom vol dir "família" en hebreu. Reflecteix les diverses opinions de la població ultraortodoxa d'Israel i la resta del món. També existeix una edició en anglès, l'edició en hebreu i en anglès difereixen en contingut i estil. La revista és propietat d'Eliyahu Paley, juntament amb el suport d'un grup d'inversors en la seva majoria no-ortodoxos.

## Vegeu també

* Hamodia
* Yated Neeman

## Enllaços externs

* Mishpacha (anglès)
# Bandera de Montreal

La bandera de la ciutat de Montreal, onejà per primer cop el maig de 1939 i mostra els principals símbols heràldics de l'escut d'armes de la ciutat. Fou modificada el setembre de 2017.
El 12 de febrer de 2017, l'alcalde de Montreal, Denis Coderre, va anunciar una modificació de la bandera i l'escut d'armes de la ciutat per incloure-hi un símbol en representació dels pobles indígenes. Aquesta fou presentada el 13 de setembre de 2017 en la celebració del 10è aniversari de la Declaració dels Drets dels Pobles Indígenes de les Nacions Unides i coincidint amb el 375è aniversari de la fundació de la ciutat. El símbol va ser triat per les comunitats de les Primeres Nacions de Montreal.

## Símbols

La creu heràldica vermella representa els "motius i principis cristians que governaven els fundadors de la ciutat", segons el lloc web oficial de la ciutat. Els cinc emblemes representen la presència ancestral dels pobles indígenes i els quatre principals grups ètnics europeus que es van establir a la ciutat al segle xix i que també estan representats a la Red Ensing canadenca. Aquests són:
* Descripció
* El pi blanc. Emblema de pau entre els pobles autòctons, evoca la seva presència a l'illa de Montreal.
* La flor de lis de la casa reial dels Borbons. Aquest emblema allotjat al primer cantó de l'escut representa l'element francès que, en primer lloc, va prendre
* possessió del lloc on s'assenta Montreal. L'escut d'armes de la ciutat adoptat el 1833 mostrava un castor, en comptes d'una flor de lis, per simbolitzar l'element franco-canadenc.
* La rosa vermella de la casa de Lancaster. Aquest emblema està allotjat al segon cantó i representa l'element d'origen anglès de la població.
* El card. Aquest emblema situat al tercer cantó de l'escut, representa l'element d'origen escocès de la població.
* El trèvol. Emblema situat al quart cantó de l'escut simbolitza la presència de l'element d'origen irlandès de la població.

## Evolució de la bandera

* Bandera de 1935 a 1939.
* Bandera de 1939 a 2017.
* Bandera a partir del 2017.

## Referències

* ↑ Shingler, Benjamin «Montreal adds Iroquois symbol to flag, strips British general of street name» (en anglès). CBC News Montreal, 13-09-2017 [Consulta: 13 desembre 2017].
* ↑ «Les autochtones choisiront le nouveau symbole du drapeau de Montréal» (en francès). LaPresse.ca, 14-02-2017 [Consulta: 13 desembre 2017].
* ↑ «MONTRÉAL, PROUD OF ITS INDIGENOUS ROOTSOOTS» (en anglès). Ville de Montréal [Consulta: 13 desembre 2017].
* ↑ «Coat of arms, flag and symbols» (en anglès). Ville de Montréal. [Consulta: 13 desembre 2017].
* ↑ «Armoiries de Montréal». Musée McCord. Arxivat de l'original el 14 de setembre 2017. [Consulta: 13 desembre 2017].

## Enllaços externs

* Montréal, proud of its indigenous roots (vídeo)
# Mishmi

«Mishmi» té aquests significats:
* Muntanyes Mishmi (Mishmi Hills), cadena muntanyosa d'Arunachal Pradesh, a l'Índia, que arranca a la part final oriental de la vall del Brahmaputra.
* Mishmis o Dengpes (singular mishmi o dengpa), ètnia d'Arunachal Pradesh
# Velíkaia (Txukotka)

El Velíkaia (rus: Великая, o també Большая, en escriptura no ciríl·lica, Bolxaia; o Онемен, en escriptura no cirílica, Onemen, en txuktxi: Мэйнывээм, Meynyveem), és un riu asiàtic, i és, administrativament, al Districte autònom de Chukotka, a la Federació Russa. Fa 451 quilòmetres de longitud (556 km incloent el riu que el fa nàixer, Kylvygeyvaam) i té una conca de drenatge de 31.000 quilòmetres quadrats. Té un caudal mitjà de 409 metres cúbics per segon.

## Geografia

Flueix cap al nord-est des de la confluència del riu Kuimveyem i el riu Kylvygeyvaam, a la serralada de Koryak, a través de l'extrem sud de les terres baixes d'Anàdir, a la badia d'Onemen, part de l'estuari del riu Anàdir, del mar de Bering, al golf d'Anàdir. La serralada Rarytkin és al llarg de la riba esquerra del riu en el seu curs mitjà i baix.
Velíkaia (Великая) es tradueix, literalment, per "gegant" en rus i Bolshaia (Большая) es tradueix per "gran" en rus. El Velíkaia i els seus afluents pertanyen al Districte autònom de Txukotka. Un dels noms de les llengües autòctones d'aquest riu és Echinku, de manera que en alguns documents que es referien a aquest riu en època soviètica, es coneixia com a Velikaya-Echinku. Un altre nom que li donen els habitants autòctons és Omenem, per la seva proximitat a la Badia d'Onemen.
No hi ha cap ciutat al llarg del seu curs, ja que discorre en una de les zones més remotes de Sibèria, molt poc habitada, sent l'assentament més important el petit poblat en la zona pròxima al seu estuari, anomenat també Velíkaia. El riu està congelat des de mitjan octubre fins a finals de maig o principis de juny.
Les zones de tundra en el curs mitjà i inferior del riu s'utilitzen per al pasturatge de rens autòctons.
Les belugues són freqüents a les seves aigües estuaris.

## Referències

* ↑ Словарь названий гидрографических объектов России и других стран — членов СНГ Arxivat 2016-03-06 a Wayback Machine., Federal Service for Geodesy and Cartography of Russia, 1999, p. 83
* 1 2 Великая (река в Магаданской обл.), Great Soviet Encyclopedia
* ↑ Река Великая (Большая) al Registre d'Aigües Rus.
* ↑ Velikaya-Echinku. Web Archive.
* ↑ «Distribució de les balenes Beluga.».

## Enllaços externs

* «Bird life.». Arxivat de l'original el 2004-07-07. [Consulta: 7 juliol 2004]. (1.43 MB)
# Moebius

«Moebius o Möbius» té aquests significats:
* Moebius (dibuixant) pseudònim de Jean Giraud (Nogent-sur-Marne, 1938 - París, 2012), dibuixant de còmics i il·lustrador francès.
* Moebius (pel·lícula de 1966), pel·lícula argentina dirigida per Gustavo Mosquera R.
* August Ferdinand Möbius (Schulpforta, Saxònia, 1790 – Leipzig, 1868), matemàtic alemany i astrònom teòric.
* Moebius (2013), pel·lícula sud-coreana del 2013, escrita i dirigida per Kim Ki-duk.
* Möbius (pel·lícula de 2013), pel·lícula russa i francesa del 2013 escrita i dirigida per Éric Rochant.
* Moebius (sèrie de televisió), sèrie de televisió catalana de 2021, creada per Eduard Cortés i Piti Español.
# Màster en administració d'empreses

Màster en administració d'empreses, conegut per les sigles MBA (Master of Business Administration), és un programa acadèmic de nivell de postgrau en administració i direcció d'empreses.
En general, el primer any d'un MBA està orientat a entrenar el coneixement del context empresarial i les funcions operatives de l'empresa. El segon any, és més especialitzat i busca capacitar en habilitats directives. Existeixen variacions en el format d'un MBA en duració, contingut i mètode d'aprenentatge. La duració pot variar d'1 a 3 anys, existint una modalitat anomenada Executive MBA per a persones amb més experiència professional, que es pot compaginar amb el treball.
* Temps parcial: Les classes són els vespres, o en cap de setmana, compatible amb activitat laboral.
* Temps complet: Dedicació exclusiva no compatible amb horari laboral.
Molts programes de MBA permeten especialitzar-se o concentrar-se en una àrea, com finances, màrqueting, logística, recursos humans, etc.
L'escola de negocis Tuck (Tuck School of Business) fou la primera que oferí un MBA l'any 1900.

## Pla d'estudis d'un MBA

* Estratègia d'empresa
* Màrqueting
* Recursos humans
* Gestió del capital humà
* Finances i comptabilitat
* Emprenedoria
* Etc.
L'objectiu d'aquest màster és donar a l'estudiant un recorregut professional sòlid. Hi ha, de fet, diverses alternatives d'MBA, com per exemple l'Executive MBA, centrat en un perfil més concret d'alumne. En aquest cas, es dona preferència a la superació de reptes de gestió empresarial en forma de comunicació interna, capacitat de lideratge i alta direcció.

## Referències

* https://www.eaeprogramas.es/executive-mba-master-emba
* https://www.jbs.cam.ac.uk/programmes/executivemba/

## Vegeu també

* ESCP Europe
# Muntanyes de Chagai

Muntanyes de Chagai (Chagai Hills) són una cadena muntanyosa del Pakistan al nord del districte de Chagai, principalment al subtahsil de Chagai. Serralades derivades són el Hamum-i-Lora i el Koh-i-Sultan (volcànic), i a l'oest del darrer es troba com una tercera derivació, el volcà Damodin que mesura més de 3000 metres, però que estrictament no n'és part.
El seu punt més alt és el Kambran (2.640 metres) seguit del Malik Naru (2.453 metres), Malik Teznan (2.383), el Maran (2.266) i el Shaikh Husain (2131).
A la zona del pic Ras Koh els pakistanesos van fer les seves proves nuclears el 1998.

## Referències

* ↑ Agarwal, S.K.. Nuclear Energy: Principles, Practices, and Prospects (en anglès). APH Publishing, 2003, p. 258. ISBN 817648444X.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Khlàmostovo

Khlàmostovo (en rus: Хламостово) és un poble de l'óblast de Vladímir, a Rússia, que en el cens del 2010 no tenia cap habitant. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..